**Ministru kabineta noteikumu projekta „Valsts nozīmes zemes dzīļu nogabala “Dobeles struktūra” izmantošanas noteikumi”
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu sākotnējās ietekmes novērtējuma ziņojuma (anotācijas) (turpmāk – anotācija) kopsavilkums nav aizpildāms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Valsts nozīmes zemes dzīļu nogabala “Dobeles struktūra” izmantošanas noteikumi” (turpmāk – noteikumu projekts) izstrādāts, lai īstenotu likuma “Par zemes dzīlēm” (turpmāk – Likums) pārejas noteikumu 28. punktā doto uzdevumu Ministru kabinetam līdz 2021. gada 31. decembrim izdot Likuma 10. panta astotajā daļā minētos noteikumus noteikt valsts nozīmes zemes dzīļu nogabalus un to izmantošanas noteikumus atsevišķi katram nogabalam. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreizējā situācija un problēmasLīdz šim Likuma 10. panta astotā daļa deva deleģējumu Ministru kabinetam noteikt tikai valsts nozīmes zemes dzīļu nogabalu izmantošanas noteikumus katram nogabalam atsevišķi. Arī Likuma 1. pantā ir ietvertas tikai definīcijas (Likuma 1. panta 19. punkts: “valsts nozīmes zemes dzīļu nogabals — Ministru kabineta noteikti zemes garozas iecirkņi Latvijas teritorijā vai ekskluzīvajā ekonomiskajā zonā, kuros ir noteiktas zemes dzīļu īpašības un kuru lietošanai var būt sevišķi svarīga nozīme valsts ekonomikas, aizsardzības un citās jomās”), kas nav uzskatāms par deleģējumu Ministru kabinetam izdot ārējus normatīvos aktus.Noteikumu projekta mērķis un būtībaAr grozījumiem Likumā tiek paplašināts deleģējums Ministru kabinetam noteikt arī valsts nozīmes zemes dzīļu nogabalus. Līdz attiecīgo Ministru kabineta noteikumu spēkā stāšanās dienai, bet ne ilgāk kā līdz 2021. gada 31. decembrim ir piemērojami Ministru kabineta 2008. gada 7. jūlija noteikumi Nr. 524 “Valsts nozīmes zemes dzīļu nogabala “Dobeles struktūra” izmantošanas noteikumi”, kuri zaudē spēku 2022. gada 1. janvārī.Noteikumu projekts nosaka vispārīgos valsts nozīmes zemes dzīļu nogabala “Dobeles struktūra” (turpmāk – nogabals) izmantošanas noteikumus. Licenci nogabala zemes dzīļu derīgo īpašību izpētei (ģeoloģiskai izpētei ) (turpmāk – izpētes licence) izsniedz Valsts vides dienests (turpmāk – VVD). Lai noteiktu izpētes licences saņēmēju, VVD rīko konkursu un izstrādā konkursa nolikumu. Pēc licences saņemšanas izpētes darbus var veikt tikai gadījumā, ja ar konkrēto zemes īpašnieku vai tiesisko valdītāju, kura īpašumā šādi darbi paredzēti, ir noslēgts līgums par izpēti.Lai persona sekojoši saņemtu licenci zemes dzīļu derīgo īpašību izmantošanai, nogabalam jābūt ģeoloģiski pietiekami izpētītam un izpētes datiem, saskaņā ar Likuma 23. panta otro daļu, nodotiem VSIA “Latvijas Vides, ģeoloģijas un meteoroloģijas centrs”. |
| 3. | Projekta izstrādē iesaistītās institūcijas un publiskas personas kapitālsabiedrības | Vides aizsardzības un reģionālās attīstības ministrija (turpmāk – VARAM). |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kuras vēlas saņemt licenci nogabala ģeoloģiskās izpētes veikšanai un zemes dzīļu derīgo īpašību izmantošanai; zemes īpašnieki vai tiesiskie valdītāji, kuru īpašums atrodas nogabalā; vietējās pašvaldības, kuru teritorijā atrodas nogabals. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
|   **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Projekts šo jomu neskar. |
| 2. | Atbildīgā institūcija | VARAM. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu |  Saskaņā ar Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 7.4.1 apakšpunktu, sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. |
| 2. | Sabiedrības līdzdalība projekta izstrādē | Noteikumu projekts un sākotnējās ietekmes novērtējuma ziņojums 2021. gada 1. jūlijā tika publicēts VARAM tīmekļvietnē: [www.varam.gov.lv](http://www.varam.gov.lv) sadaļā “Normatīvie akti/ Normatīvo aktu projekti/ Normatīvo aktu projekti vides aizsardzības jomā” un 2021. gada 1. jūlijā Ministru kabineta tīmekļvietnē [www.mk.gov.lv](http://www.mk.gov.lv), sadaļā “Sabiedrības līdzdalības politika/ Ministru kabineta diskusiju dokumenti” atbilstoši Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 13. un 14. punktam. |
| 3. | Sabiedrības līdzdalības rezultāti | Sabiedriskās līdzdalības ietvaros par noteikumu projektu un tā anotāciju netika saņemti sabiedrības viedokļi. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VARAM, VVD. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Vides aizsardzības un

reģionālās attīstības ministrs A. T. Plešs

Eņģele - Volkova 67026465

Guna.engele-volkova@varam.gov.lv